# Aspartaami

### Wikipedia

Aspartaami (C14H18N2O5) on keinotekoinen makeutusaine, rakenteeltaan dipeptidi, joka muistuttaa maultaan sakkaroosia, mutta on sitä n. 100–200 kertaa makeampaa[1].

Aspartaami valmistetaan synteesillä asparagiinihappo + fenyylialaniini. Se hajoaa elimistössä aminohapoiksi ja metanoliksi, metanoli taas hapettuu edelleen formaldehydiksi ja muurahaishapoksi. On todettu, että metanolimäärät ovat hyvin pieniä ja siksi vaarattomia. Metanolia syntyy myös normaalisti ruuansulatuksen sivutuotteena.

Aspartaamia käytetään yleisesti sokerittomissa makeissa tuotteissa kuten sokerittomissa limonadeissa ja sokerittomissa karkeissa. Aivan kaikissa sokerittomissa makeisissa aspartaamia ei kuitenkaan ole. Usein makeutusaineilla makeututetut tuotteet sisältävät useita makeutusaineita aspartaamin lisäksi, jotka peittävät toistensa sivumakuja.

Aspartaamin turvallisuus on ollut keskustelun kohteena. Aspartaamia on tutkittu paljon, ja nykyinen vallitseva mielipide tutkijoiden kesken on, että sen kohtuukäyttö on vaaratonta. Huomionarvoinen seikka on, että aspartaamilla makeutetut virvoitusjuomat ovat kuitenkin hampaille erittäin haitallisia jo pelkän happamuutensa vuoksi.

Aspartaamin hyväksyttävä päivittäinen saanti (ADI) on 40 mg/painokilo. Se on turvallinen EU:n sallimissa käyttömäärissä, eikä Suomessa ole todettu hyväksyttävän saannin ylittymistä. Aspartaamia sisältäviä tuotteita voidaan siten käyttää yleisten kohtuullisten ruokatottumusten mukaisesti. Sen lisäainekoodi on E 951. Ruoissa ja muissa tuotteissa, joissa on käytetty aspartaamia, täytyy mainita erikseen tuotteen "olevan fenyylialaniinin lähde", koska aspartaamin hajoamistuote aiheuttaa Suomessa melko harvinaista aineenvaihduntasairautta, PKUta eli fenyyliketonuriaa sairastavissa vakavia oireita kerääntyessään kehoon.

Vuonna 2005 italialainen tutkijaryhmä havaitsi aspartaamin ja eri syöpäsairauksien yhteyden naarasrotissa, joita oli altistettu aspartaamille näiden koko eliniän. Aspartaamimäärät olivat hyvin lähellä arvoja, joille ihminen saattaa altistua. EU alensi aspartaamin saantisuosituksia tutkimuksen seurauksena.

## [muokkaa] Aiheesta muualla

- Aspartame.org

### [muokkaa] Viittaukset

1. ↑ Elintarviketurvallisuusviraston aspartaami-infosivusto

Haettu osoitteesta http://fi.wikipedia.org../../../a/s/p/Aspartaami.html

Luokka: Makeutusaineet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Беларуская
- Česky
- Dansk
- Deutsch
- English
- Español
- Français
- Galego
- 한국어
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Română
- Slovenčina
- Svenska
- ไทย
- Türkçe
- 中文